CELEX: 32020D0962
Language: lv
Date: 2020-07-02 00:00:00
Title: Komisijas Īstenošanas lēmums (ES) 2020/962 (2020. gada 2. jūlijs), ar ko Īstenošanas lēmumu (ES) 2019/450 groza attiecībā uz atsauču publicēšanu par dažu būvizstrādājumu Eiropas novērtējuma dokumentiem (Dokuments attiecas uz EEZ)

3.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 211/19
               
            
         KOMISIJAS ĪSTENOŠANAS LĒMUMS (ES) 2020/962
         (2020. gada 2. jūlijs),
         ar ko Īstenošanas lēmumu (ES) 2019/450 groza attiecībā uz atsauču publicēšanu par dažu būvizstrādājumu Eiropas novērtējuma dokumentiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 305/2011 (2011. gada 9. marts), ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK (1), un jo īpaši tās 22. pantu,
         tā kā:
         
                     (1)
                  
                  
                     Saskaņā ar Regulu (ES) Nr. 305/2011 tehniskā novērtējuma iestādēm jāizmanto metodes un kritēriji, kas noteikti Eiropas novērtējuma dokumentos, uz kuriem atsauces ir publicētas Eiropas Savienības Oficiālajā Vēstnesī, un kas paredzēti minēto dokumentu aptverto būvizstrādājumu ekspluatācijas īpašību novērtēšanai attiecībā uz to būtiskiem raksturlielumiem.
                  
               
                     (2)
                  
                  
                     Pamatojoties uz vairākiem ražotāju iesniegtiem Eiropas tehniskā novērtējuma pieprasījumiem, tehniskā novērtējuma iestāžu organizācija saskaņā ar Regulas (ES) Nr. 305/2011 19. pantu ir izstrādājusi un pieņēmusi 19 Eiropas novērtējuma dokumentus.
                  
               
                     (3)
                  
                  
                     Tehniskā novērtējuma iestāžu izstrādātie un pieņemtie Eiropas novērtējuma dokumenti attiecas uz šādiem būvizstrādājumiem:
                     
                                 —
                              
                              
                                 hidroizolācijas komplekts uz polimēru membrānu bāzes mitru zonu un peldbaseinu iekštelpu sienām, ārsienām un grīdām,
                              
                           
                                 —
                              
                              
                                 komplekti ārējās siltumizolācijas kompozītajai sistēmai (ETICS) ar apmetumu uz vienslāņa vai daudzslāņu koka sienām,
                              
                           
                                 —
                              
                              
                                 siltumizolācija no beramās minerālvates,
                              
                           
                                 —
                              
                              
                                 siltumizolācijas un skaņas izolācijas plātnes no aglomerēta dabiskā korķa,
                              
                           
                                 —
                              
                              
                                 trīsdimensiju uzliktņi ar caurumiem naglām,
                              
                           
                                 —
                              
                              
                                 skrūves un vītņstieņi izmantošanai koka konstrukcijās,
                              
                           
                                 —
                              
                              
                                 profilētas alumīnija naglas izmantošanai koka konstrukcijās,
                              
                           
                                 —
                              
                              
                                 kompozītmateriāla brusa nesošām konstrukcijām: laminēta kokšķiedru brusa (LSL),
                              
                           
                                 —
                              
                              
                                 punktu savienotājs – krusteniski līmētiem zāģmateriāliem paredzēta no saplākšņa izgatavota bezdelīgaste,
                              
                           
                                 —
                              
                              
                                 balsti un statņi no kompozītmateriāliem uz koksnes pamata,
                              
                           
                                 —
                              
                              
                                 karkasa veida stiegrojumi plakanu plākšņu un statņu caurspiešanas pretestības palielināšanai,
                              
                           
                                 —
                              
                              
                                 izolējoši būves elementi mūra sienām,
                              
                           
                                 —
                              
                              
                                 vertikāls centrbēdzes nokrišņu ūdens plūsmas regulators,
                              
                           
                                 —
                              
                              
                                 gabiona kastes, matrači un maisi, kas izgatavoti no sešstūrveida regulāra vijuma metāla tīkla, iepriekš pārklāti ar papildu organisko pārklājumu vai bez tā,
                              
                           
                                 —
                              
                              
                                 plakanas plastmasas jumta seguma loksnes, kas izgatavotas no reciklētas plastmasas, pašnesošam un/vai pilnībā atbalstītam nesecīgam jumta segumam un/vai ārējam apšuvumam,
                              
                           
                                 —
                              
                              
                                 virsgaismas logs ar pielīmētu vai mehāniski piestiprinātu segstiklu,
                              
                           
                                 —
                              
                              
                                 neverami ugunsizturīgi jumta logi,
                              
                           
                                 —
                              
                              
                                 fiksācijas sistēma saliekamā dzelzsbetona elementu savienošanai,
                              
                           
                                 —
                              
                              
                                 ārēji pielīmētas kompozītsistēmas ar neorganisku matricu betona un mūra konstrukciju stiprināšanai.
                              
                           
               
                     (4)
                  
                  
                     Lai gan Eiropas novērtējuma dokuments, kas attiecas uz trīsdimensiju uzliktņiem ar caurumiem naglām, un Eiropas novērtējuma dokuments, kas attiecas uz balstiem un statņiem no kompozītmateriāliem uz koksnes pamata, ir izdoti, aizstājot atbilstošās iepriekš izmantotās Eiropas tehniskā apstiprinājuma pamatnostādnes, tehniskā novērtējuma iestāžu organizācijas izstrādātie un pieņemtie Eiropas novērtējuma dokumenti attiecībā uz pārējiem 17 būvizstrādājumiem ir balstīti tikai uz atsevišķu ražotāju pieprasījumiem pēc Eiropas tehniskā novērtējuma.
                  
               
                     (5)
                  
                  
                     Tehniskā novērtējuma iestāžu organizācijas izstrādātie un pieņemtie Eiropas novērtējuma dokumenti atbilst prasībām, kas jāizpilda saistībā ar Regulas (ES) Nr. 305/2011 I pielikumā izklāstītajām pamatprasībām būvēm. Tāpēc ir lietderīgi Eiropas Savienības Oficiālajā Vēstnesī publicēt atsauces uz minētajiem Eiropas novērtējuma dokumentiem.
                  
               
                     (6)
                  
                  
                     Eiropas novērtējuma dokumentu atsauču saraksts ir publicēts ar Komisijas Īstenošanas lēmumu (ES) 2019/450 (2). Skaidrības labad minētajam sarakstam būtu jāpievieno atsauces uz jaunajiem Eiropas novērtējuma dokumentiem.
                  
               
                     (7)
                  
                  
                     Tāpēc Īstenošanas lēmums (ES) 2019/450 būtu attiecīgi jāgroza.
                  
               
                     (8)
                  
                  
                     Lai Eiropas novērtējuma dokumentus varētu izmantot pēc iespējas ātrāk, šim lēmumam būtu jāstājas spēkā tā publicēšanas dienā,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2019/450 pielikumu groza saskaņā ar šā lēmuma pielikumu.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Briselē, 2020. gada 2. jūlijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 88, 4.4.2011., 5. lpp.
         
         
            (2)  Komisijas Īstenošanas lēmums (ES) 2019/450 (2019. gada 19. marts), ar ko publicē būvizstrādājumu Eiropas novērtējuma dokumentus (END), kas izstrādāti Eiropas Parlamenta un Padomes Regulas (ES) Nr. 305/2011 īstenošanas vajadzībām (OV L 77, 20.3.2019., 78. lpp.).
      
      
         
            PIELIKUMS
            Īstenošanas regulas (ES) 2019/450 pielikumā secīgā kārtībā atbilstoši atsauces numuriem iekļauj šādas rindas:
            
                        030400-00-0605
                     
                     
                        Hidroizolācijas komplekts uz polimēru membrānu bāzes mitru zonu un peldbaseinu iekštelpu sienām, ārsienām un grīdām
                     
                  
                        040465-00-0404
                     
                     
                        
                           ETICS ar apmetumu uz vienslāņa vai daudzslāņu koka sienām
                     
                  
                        040729-00-1201
                     
                     
                        Siltumizolācija no beramās minerālvates
                     
                  
                        041389-00-1201
                     
                     
                        Siltumizolācijas un skaņas izolācijas plātnes no aglomerēta dabiskā korķa
                     
                  
                        130186-00-0603
                     
                     
                        Trīsdimensiju uzliktņi ar caurumiem naglām
                        (aizstāj “ETAG 015” tehnisko specifikāciju)
                     
                  
                        130118-01-0603
                     
                     
                        Skrūves un vītņstieņi izmantošanai koka konstrukcijās
                        (aizstāj EAD 130118-00-0603)
                     
                  
                        130287-00-0603
                     
                     
                        Profilētas alumīnija naglas izmantošanai koka konstrukcijās
                     
                  
                        130308-00-0304
                     
                     
                        Kompozītmateriāla brusa nesošām konstrukcijām: laminēta kokšķiedru brusa (LSL)
                     
                  
                        130336-00-0603
                     
                     
                        Punktu savienotājs – krusteniski līmētiem zāģmateriāliem paredzēta no saplākšņa izgatavota bezdelīgaste
                     
                  
                        130367-00-0304
                     
                     
                        Balsti un statņi no kompozītmateriāliem uz koksnes pamata
                        (aizstāj “ETAG 011” tehnisko specifikāciju)
                     
                  
                        160055-00-0301
                     
                     
                        Karkasa veida stiegrojumi plakanu plākšņu un statņu caurspiešanas pretestības palielināšanai
                     
                  
                        170011-00-0305
                     
                     
                        Izolējoši būves elementi mūra sienām
                     
                  
                        180023-00-0704
                     
                     
                        Vertikāls centrbēdzes nokrišņu ūdens plūsmas regulators
                     
                  
                        200050-02-0102
                     
                     
                        Gabiona kastes, matrači un maisi, kas izgatavoti no sešstūrveida regulāra vijuma metāla tīkla, iepriekš pārklāti ar papildu organisko pārklājumu vai bez tā
                        (aizstāj EAD 200050-01-0102)
                     
                  
                        220010-01-0402
                     
                     
                        Plakanas plastmasas jumta seguma loksnes, kas izgatavotas no reciklētas plastmasas, pašnesošam un/vai pilnībā atbalstītam nesecīgam jumta segumam un/vai ārējam apšuvumam
                        (aizstāj EAD 220010-00-0402)
                     
                  
                        220062-00-0401
                     
                     
                        Virsgaismas logs ar pielīmētu vai mehāniski piestiprinātu segstiklu
                     
                  
                        220116-00-0401
                     
                     
                        Neverami ugunsizturīgi jumta logi
                     
                  
                        332001-00-0602
                     
                     
                        Fiksācijas sistēma saliekamā dzelzsbetona elementu savienošanai
                     
                  
                        340275-00-0104
                     
                     
                        Ārēji pielīmētas kompozītsistēmas ar neorganisku matricu betona un mūra konstrukciju stiprināšanai